Universis presentes litteras inspecturis, nos Officialis Eduensis notum facimus quod in nostra propter hoc presentia specialiter constitutus Guillemus de Grangia domini episcopi Eduensis, civis Eduensis, non coactus, non circumventus, immo providus ac spontaneus et pro evidenti utilitate sua, ut asserit coram nobis, vendit, concedit et quitat in perpetuum viris venerabilibus decano et capitulo Eduensi et eorum ecclesie viginti quinque solidos Vien. ex annuo redditu convertendos et distribuendos inter ipsos, ut moris est, pro anniversario et nomine anniversarii domini Roberti de Puteo, presbiteri, defuncti, percipiendosque et habendos annis singulis ab eisdem decano et capitulo vel mandato eorumdem infra octabas beati Lazari Septembralis, pro sexdecim libris et tresdecim solidis Vien. eidem Guillemo jam solutis ab ipsis decano et capitulo in pecunia legitime numerata, prout idem Guillemus coram nobis publice et in jure confitetur. Quos viginti quinque solidos Vien. annui redditus item Guillemus pro se et suis assedit et assignat in perpetuum coram nobis, ipsis decano et capitulo et eorum ecclesie super terram suam dou Palois sitam inter terram domini Guidonis Barberii presbiteri ex una parte, et terram Girardi Boisserant ex altera, et terram Peroti de Grangia ex alia; item, et super quamdam aliam petiam suam terre que partitur cum predicto Perroto, quam idem Guillemus acquisivisse dicitur a Iohanne dicto de sancto Symphoriano. Quos viginti quinque solidos Vien. annui redditus, idem Guillemus promittit coram nobis et tenetur per se et suos, etc. Girarda nunc uxor dicti Guillemi in nostra propter hoc presentia constituta premissa vult, laudat pariter et concedit, etc. Datum et actum Edue anno Domini millesimo ducentesimo octogesimo tertio, mense Ianuarii.